ਜਮੀਲਾ ਜਮੀਲ
ਜਮੀਲਾ ਆਲੀਆ ਬਰਟਨ-ਜਮੀਲ (ਜਨਮ 25 ਫਰਵਰੀ 1986) ਇੱਕ ਬ੍ਰਿਟਿਸ਼ ਅਭਿਨੇਤਰੀ ਅਤੇ ਰੇਡੀਓ ਪੇਸ਼ਕਾਰ ਹੈ। ਜਮੀਲ ਨੇ ਟੀ4 'ਤੇ 2009 ਤੋਂ ਲੈ ਕੇ 2012 ਤੱਕ ਪੇਸ਼ਕਾਰ ਬਣਨ ਤੋਂ ਪਹਿਲਾਂ ਇਕ ਅੰਗ੍ਰੇਜ਼ੀ ਅਧਿਆਪਕ ਵਜੋਂ ਆਪਣੇ ਕੈਰੀਅਰ ਦੀ ਸ਼ੁਰੂਆਤ ਕੀਤੀ। ਜਮੀਲ ਦ ਅਫ਼ੀਸਿਅਲ ਚਾਰਟ ਦੀ ਰੇਡੀਓ ਹੋਸਟ ਬਣੀ, ਅਤੇ ਬੀਬੀਸੀ ਰੇਡੀਓ 1 ਤੇ ਸਕੌਟ ਮਿੱਲ ਦੇ ਨਾਲ ਦ ਅਫ਼ੀਸਿਅਲ ਚਾਰਟ ਅਪਡੇਟ ਦੀ ਕੋ-ਹੋਸਟ ਸੀ। ਜਮੀਲ ਬੀਬੀਸੀ ਰੇਡੀਓ 1 ਚਾਰਟ ਸ਼ੋਅ ਦੀ ਪਹਿਲੀ ਸੋਲੋ ਔਰਤ ਪੇਸ਼ਕਾਰ ਸੀ। ਸਾਲ 2016 ਵਿੱਚ ਛਾਤੀ ਦੇ ਕੈਂਸਰ ਦੇ ਡਰ ਤੋਂ ਬਾਅਦ, ਜਮੀਲ ਇੱਕ ਸਕ੍ਰੀਨਰਾਇਟਰ ਬਣਨ ਲਈ ਅਮਰੀਕਾ ਚਲੀ ਗਈ। ਉਥੇ ਹੀ, ਜਮੀਲ ਨੇ ਮਾਈਕਲ ਸਕੂਰ ਲਈ ਆਡੀਸ਼ਨ ਦਿੱਤਾ ਅਤੇ ਅਮਰੀਕੀ ਟੈਲੀਵੀਯਨ ਦੀ ਲੜੀ ਦਿ ਗੁੱਡ ਪਲੇਸ' ਵਿਚ ਤਾਹਾਨੀ ਅਲ-ਜਮੀਲ ਦੀ ਭੂਮਿਕਾ ਵਜੋਂ ਕੰਮ ਮਿਲ ਗਿਆ। ਜਮੀਲ ਇੱਕ ਦੇਹ ਸਕਾਰਾਤਮਕਤਾ ਲਹਿਰ ਦੀ ਕਾਰਕੁਨ ਹੈ।